अपनी यात्रा के दौरान लेखक को अनेक कठिनाइयों से होकर गुज़रना पड़ा। भद्र और सम्पन्न होने के बावजूद भी लेखक को एक भिखमंगे के वेश में तिब्बत यात्रा करनी पड़ी। इसका कारण यह था कि उस समय भारतीयों को तिब्बत यात्रा के लिए अनुमति नहीं दी जाती थी। भिखमंगे के भेष में होने के कारण लेखक को ठहरने के लिए उचित स्थान नहीं मिला।लेखक को निर्जन स्थान की यात्रा करनी पड़ी जहाँ पर डाकुओं का बसेरा हुआ करता था। लेखक की सबसे बड़ी समस्या यह थी कि निर्जन स्थान पर उसके प्राणों को ख़तरा था। जब लेखक अपने साथियों के साथ जा रहा था तो उसका घोड़ा धीमी गति से चलने लगा था जिस कारण वह अपने साथियों से बिछड़ गया था। उसे अपनी यात्रा का कुछ समय अकेले करना पड़ा।